O‘ZBEKISTON RESPUBLIKASI OLIY KENGAShINING “KORXONALAR (TAShKILOTLARNING MAXSUS RUXSATNOMALAR (LITSENZIYALAR) ASOSIDAGINA ShUG‘ULLANIShGA HAQLI BO‘LGAN FAOLIYAT TURLARINING RO‘YXATI HAQIDA” 1992-YIL 14-YANVARDAGI QARORI

Vazirlar Mahkamasi qaror qiladi:
 1. O‘zbekiston Respublikasi Oliy Kengashining 1992-yil 14-yanvardagi qarori amal qilish va ijro etish uchun qabul qilinsin, unda:
 a) maxsus ruxsatnomalar (litsenziyalar) asosidagina shug‘ullanishga haqli bo‘lgan O‘zbekiston Respublikasi hududidagi korxonalar (tashkilotlar) faoliyat turlarining ro‘yxati tasdiqlangan (ilova qilinadi); 
 b) belgilandiki, korxona (tashkilot) ro‘yxatga kiritilgan faoliyat turlari bilan tegishli ruxsatnoma (litsenziyasiz shug‘ullangan hollarda u ushbu faoliyatdan olgan barcha daromadni mahalliy budjetga o‘tkazadi va noqonuniy olingan daromad miqdorida jarima to‘laydi. Bunday korxona tashkilotning faoliyati hakamlik sudining qarori bilan to‘xtatib qo‘yilishi mumkin.
 2. O‘zbekiston Respublikasi Oliy Kengashining 1992-yil 14-yanvardagi qarori bilan tasdiqlangan, korxona (tashkilotlar)ga ro‘yxatda nazarda tutilgan faoliyat turlari bilan shug‘ullanish uchun huquq beradigan maxsus ruxsatnoma (litsenziyalar berish tartibi to‘g‘risidagi ilova qilinayotgan Nizom tasdiqlansin.
 Belgilansinki, litsenziyalar berish huquqiga faqat davlat boshqaruv organlari egadirlar.
 Respublika hududida joylashgan va ko‘rsatilgan faoliyat turlari bilan shug‘ullanuvchi barcha korxonalar va tashkilotlar, mulkchilik shakllaridan qat’i nazar, 1992-yilning 1-avgustigacha ilova qilingan Nizomda nazarda tutilgan tartibda litsenziyalarni rasmiylashtiradilar.
 3. O‘zbekiston SSR Ministrlar Sovetining “O‘zbekiston SSR territoriyasida kooperativ va yakka tartibdagi mehnat faoliyatining ba’zi turlarini taqiqlash to‘g‘risida” 1989-yil 5-oktabrdagi 325-son qarori (O‘zSSR QT, 1989-y., 10-son, 27-modda) 1-bandining beshinchi, o‘n birinchi, yigirma sakkizinchi va yigirma to‘qqizinchi xatboshlari o‘z kuchini yo‘qotgan deb hisoblansin.
 4. Ushbu qarorning bajarilishini nazorat qilish Vazirlar Mahkamasining tarmoq bo‘limlari va tegishli davlat boshqaruv organlari rahbarlariga yuklatilsin.
 1. Mazkur Nizom mulkchilikning barcha shakllaridagi korxonalarga (tashkilotlarga) O‘zbekiston Respublikasi Oliy Kengashining 1992-yil 14-yanvardagi qarori bilan tasdiqlangan ro‘yxat bo‘yicha faoliyatning alohida turlari bilan shug‘ullanish huquqini berish uchun maxsus ruxsatnomalar (litsenziyalar) taqdim etish tartibini yo‘naltirib turadi.
 2. Maxsus ruxsatnomalar (litsenziyalar) berishga quyidagi davlat organlari vakolatlidirlar:
 Vazirlar Mahkamasi zarur hollarda litsenziya berish uchun tegishli boshqaruv organlari orqali o‘z huquqini o‘tkaza oladi.
 Ro‘yxatda ko‘rsatilgan faoliyat turlarining har bir guruhi bo‘yicha alohida litsenziya rasmiylashtiriladi.
 3. Maxsus ruxsatnoma (litsenziya) 1-ilovaga muvofiq forma bo‘yicha beriladi.
 4. Litsenziya olish uchun litsenziya berishga vakil qilingan organga quyidagi hujjatlarni taqdim etish zarur:
 ariza (2-ilova)
 ta’sis hujjatlari yoki ularning tasdiqlangan nusxalari;
 litsenziya berganlik uchun pul to‘langanligi to‘g‘risidagi hujjatlar;
 litsenziya berish uchun vakil qilingan tegishli davlat boshqaruv organlari tomonidan belgilanadigan boshqa hujjatlar.
 Hujjatlarni ko‘rib chiqish va litsenziya berish to‘g‘risidagi masalani hal etish bilan bog‘liq xarajatlarni qoplash uchun litsenziya berish vakolatiga ega bo‘lgan organ hisobiga arizachi tomonidan ikki ming so‘m miqdorida pul o‘tkaziladi.
 5. Litsenziya berganlik uchun quyidagi miqdorlarda davlat poshlinasi to‘lanadi:
 korxonalar va tashkilotlar uchun — 8 ming so‘m;
 ishlovchilarning kamida 50 foizini, nogironlar, urush, Qurolli Kuchlar faxriylari yoki pensiya yoshiga yetganlar (pensionyerlar) tashkil qiladigan korxonalar va tashkilotlar uchun, shuningdek, kichik korxonalar uchun — 4 ming so‘m.
 O‘zbekiston Respublikasi Oliy Kengashining 1992-yil 14-yanvardagi qarori bilan ko‘zda tutilgan faoliyat turlari bilan shug‘ullanuvchi davlat korxonalari va tashkilotlariga ular uchun davlat hokimiyati va boshqaruv organlari tomonidan belgilangan ishlab chiqarish ixtisosiga muvofiq litsenziyalar ariza berilgan vaqtdan boshlab 15 kun muddatda, yig‘im va davlat poshlinasi to‘lamasdan, beriladi.
 Sog‘liqni saqlash organlari, tibbiy yordam ko‘rsatuvchi hamda sog‘lomlashtirish va boshqa bolalar, o‘smirlar va yoshlar lagyerlarini tashkil etish faoliyatini tekin amalga oshiruvchi boshqa muassasalar davlat poshlinasi to‘lashdan ozod etiladilar.
 To‘langan davlat poshlinasi:
 litsenziyalar davlat boshqaruvining respublika organlari tomonidan berilganda — respublika budjetiga;
 litsenziyalar hokimliklar tomonidan berilganda — tegishli mahalliy budjetga o‘tkaziladi.
 6. Litsenziya berish (bermaslik) haqidagi qaror to‘g‘ri rasmiylashtirilgan hujjatlar olingan kundan boshlab 30 kundan kechikmasdan qabul qilinadi. 
 Litsenziya berish uchun vakil qilingan organ tegishli ravishda rasmiylashtirilmagan, shuningdek, amaldagi qonunchilik talablariga va mazkur Nizomga muvofiq kelmagan hujjatlar topshirilgan hollarda litsenziyalar berishni rad etish huquqiga egadir.
 Boshqa sabablarga ko‘ra, shu jumladan, maqsadga muvofiq bo‘lmagan sabablarga ko‘ra litsenziyalar berishni rad etishga yo‘l qo‘yilmaydi.
 Litsenziya berishni rad etish haqidagi qaror asoslangan bo‘lishi va ariza beruvchiga yozma shaklda yuborilishi kerak.
 Hujjatlar ariza beruvchi tomonidan qayta rasmiylashtirilgan taqdirda ular 15 kun muddat ichida takroran ko‘rib chiqiladi.
 7. Litsenziya berish uchun vakil qilingan organ zarur hollarda tegishli xulosalarni tayyorlash uchun mehnat shartnomalari bo‘yicha haq to‘lagan holda ekspertlarni jalb qilish huquqiga egadir.
 8. Litsenziya besh yil muddatga beriladi. Ariza beruvchining asosli iltimosi bo‘yicha litsenziyaning amal qilish muddati, belgilangan miqdorda tegishli poshlina to‘langan holda, yana shuncha muddatga uzaytirilishi mumkin. Litsenziya muddatini uzaytirish yozma shaklda tasdiqlanadi.
 9. Faoliyat ko‘rsatish uchun berilgan litsenziya uni bergan organ tomonidan quyidagi holatlarda bekor qilinishi mumkin:
 a) agar litsenziya olish uchun taqdim etilgan materiallarda haqiqatga to‘g‘ri kelmaydigan ma’lumotlar mavjudligi aniqlansa;
 b) agar korxona (tashkilot) tomonidan faoliyat ko‘rsatish uchun litsenziyada berilgan shartlar bajarilmasa;
 v) O‘zbekiston Respublikasi qonunchiligida nazarda tutilgan boshqa hollarda. 
 10. Tegishli faoliyat turi uchun berilgan litsenziyani bekor qilish uchun asoslar aniqlangan taqdirda litsenziyani bergan organ korxona, tashkilotga buzilishlarni bartaraf etish to‘g‘risida yozma ko‘rsatma beradi.
 Agar korxona, tashkilot yozma ko‘rsatma olgandan so‘ng 30 kun muddat ichida faoliyat uchun berilgan litsenziyani bekor qilishga asos bo‘ladigan buzilishlarni bartaraf etmasa, litsenziya bergan organ uni bekor qiladi va tegishli faoliyat to‘xtatilishi kerak bo‘lgan muddatni tayinlaydi.
 11. Litsenziya bergan organ 3 kun muddat ichida faoliyat ko‘rsatish uchun berilgan litsenziyani bekor qilish to‘g‘risidagi qaror nusxasini korxonaga, tashkilotga va ro‘yxatdan o‘tkazilgan joydagi hokimliklarga jo‘natadi.
 12. Korxona, tashkilot faoliyat ko‘rsatish uchun berilgan litsenziyani bekor qilish to‘g‘risidagi qaror nusxasini olgandan so‘ng 30 kun muddat ichida qarorni bekor qilish va zararni undirish uchun sudga murojaat qilish huquqiga egadir.
 13. Ariza beruvchi litsenziya bermaslik yoki uning amal qilishini to‘xtatish to‘g‘risidagi qaror yuzasidan respublika sudlariga yoki hakamlik sudlariga shikoyat qilish huquqiga egadir.